ປ. ໂອບາມາ ອອກດຳລັດ ຫ້າມຄ້າຂາຍ ກັບເຂດ Crimea ຍ້ອນຣັດເຊຍ ຍຶດຄອງ
ປະທານາທິບໍດີ ໂອບາມາ ອອກດຳລັດ ຫ້າມຄ້າຂາຍ ກັບເຂດ Crimea ໂດຍບໍ່ໃຫ້ສົ່ງ​ອອກ ແລະນຳເຂົ້າສິນຄ້າ ຈາກເຂດດັ່ງກ່າວ.
ປະທານາທິບໍດີ ສະຫະລັດ ທ່ານ Barack Obama ໄດ້ຫ້າມ ທຳການຄ້າໃນຂອບເຂດທີ່ກວ້າງຂວາງກັບແຫລມ Crimea ທີ່ຣັດເຊຍໄດ້ປະກາດຮວມເອົາ ເປັນດິນແດນຂອງຕົນ ໂດຍ ອອກດຳລັດຫ້າມການສົ່ງອອກສິນຄ້າ ທີ່ສຳຄັນໆ ແລະການ ບໍລິການຕ່າງໆຂອງສະຫະລັດແລະກໍຫ້າມບໍ່ໃຫ້ມີການນຳເຂົ້າ ສິນຄ້າ ຈາກແຫຼມ Crimea ຖະແຫລງການສະບັບນຶ່ງຂອງທຳນຽບຂາວ ໃນວັນສຸກວານ ນີ້ ກ່າວວ່າ ດຳລັດນີ້ມີ “ຈຸດປະສົງທີ່ຈະໃຫ້ຄວາມກະຈ່າງແຈ້ງ ແກ່ບໍລິສັດຂອງສະຫະລັດ ທີ່ທຳທຸລະກິດຢູ່ໃນຂົງເຂດ ” ດຳ ລັດຍັງກ່າວວ່າ ມັນມີຈຸດໝາຍແນໃສ່ເພື່ອສະແດງໃຫ້ເຫັນວ່າ ວໍຊິງຕັນ “ຈະບໍ່ຮັບເອົາການຍຶດຄອງ ຂອງຣັດເຊຍ” ຢູ່ທີ່ແຫລມ Crimea ການຫ້າມດັ່ງກ່າວ ແມ່ນຮວມທັງການລົງໂທດຕໍ່ 24 ສ່ວນບຸກຄົນ ແລະບັນດາບໍລິສັດ ຕ່າງໆທີ່ລະບຸວ່າ ມີສ່ວນເຮັດໃຫ້ເກີດຄວາມບໍ່ສະຫງົບ ຢູ່ໃນພາກຕາເວັນອອກຂອງ ຢູເຄຣນ ສະພາຣັດເຊຍ ໄດ້ລົງຄະແນນສຽງໃນເດືອນເມສາ ທີ່ຜ່ານມາ ເພື່ອຮວມເອົາ ຂົງເຂດດັ່ງກ່າວເຂົ້າເປັນດິນແດນສ່ວນນຶ່ງຂອງຕົນ ເຖິງແມ່ນວ່າ ໄດ້ມີການປະທ້ວງຈາກ ສະຫະພາບຢູໂຣບ ແລະວໍຊິງຕັນກໍຕາມ ການເອົາມາດຕະການຂອງສະຫະລັດ ໄດ້ມີຂຶ້ນຫລັງຈາກມີການເຄື່ອນໄຫວທີ່ຄ້າຍຄືກັນ ໃນອາທິດນີ້ ໂດຍສະຫະພາບຢູໂຣບ ແລະການາດາ ປະທານາທິບໍດີ Obama ໃນວັນພະຫັດທີ່ຜ່ານມາ ໄດ້ລົງນາມໃນຮ່າງກົດໝາຍ ສະບັບ ນຶ່ງ ອະນຸຍາດໃຫ້ມີການລົງໂທດເພີ້ມເຕີມຕໍ່ມົສກູທີ່ໄດ້ໃຫ້ການສະໜັບສະໜຸນ ຕໍ່ພວກ ກະບົດແບ່ງແຍກດິນແດນນິຍົມຣັດເຊຍ ຢູ່ໃນພາກຕາເວັນອອກຂອງ ຢູເຄຣນ